text: 2011-ci ildən 2014-cü ilə qədər isə Mərkəzi Neftçilər Xəstəxanasında həkim-anestezioloq- reanimatoloq olaraq çalışıb.2018–2021-ci illərdə doktor Cavid Paşayev Azərbaycan Tibb Universitetinin Anesteziologiya və Reanimasiya Kafedrasının assistenti olub. Daha sonra doktor Cavid Paşayev 2014–2021-ci illərdə fəaliyyətini Azərbaycan Tibb Universitetinin Anestezilogiya – reanimasiya şöbəsinin müdiri kimi davam etdirib. Cavid Paşayev 2021-ci ildən 2022-ci ilin İyul ayına qədər Bakı Sağlamlıq Mərkəzində Anesteziya və əməliyyat şöbəsinin müdiri, baş həkimin müavini vəzifəsində çalışıb.2022-ci il 15 İyul tarixində TƏBİB-in İdarə Heyəti sədrinin vəzifəsini icra edən Vüqar Qurbanovun imzaladığı əmrə əsasən doktor Cavid Paşayev Yeni klinika Publik Hüquqi Şəxs Tibb müəssisəsinin Direktor müavini (Direktor vəzifəsini icra edən) baş həkimi vəzifəsinə təyin edilib. O eyni zamanda Ürək-damar Mərkəzinin rəhbəri təyin edilib. Vüqar Qurbanov yeni baş həkimi kollektivə təqdim edib. Təqdimetmə mərasimində çıxış edən V. Qurbanov Cavid Paşayevin səhiyyə sahəsində uzunmüddətli və səmərəli fəaliyyət göstərdiyini və "Yeni klinika"nın müasir tələblərə uyğun olaraq daha da inkişaf etdirilməsində mühüm əhəmiyyət kəsb edəcəyinə əmin olduğunu bildirib. Doktor Cavid Paşayev 2023-cü il İyul ayının 12-ə qədər klinikanın direktor əvəzi kimi çalışmıdır. Hazırda həmin klinikada baş həkim işləyir.